**Všetkým záujemcom**

Váš list číslo / zo dňa Naše číslo Vybavuje / linka Banská Bystrica

 06.06.2022 2615/2022/520 Ing. Ondríková 09.06.2022

**Vec: Vysvetlenie súťažných podkladov č. 2**

 Verejný obstarávateľ LESY Slovenskej republiky, štátny podnik obdržal dňa 26.05.2022 prostredníctvom komunikačného rozhrania systému JOSEPHINE žiadosť o vysvetlenie súťažných podkladov od jedného zo záujemcov v rámci verejnej súťaže na predmet zákazky **„Doprava dreva Západ 2022 - 2026“** – vyhlásenej oznámením o vyhlásení verejného obstarávania uverejneným v Úradnom vestníku Európskej únie zo dňa 20.05.2022 pod číslom 2022/S 098-270303 a dňa 23.05.2022 vo Vestníku verejného obstarávania vedeného Úradom pre verejné obstarávanie č. 120/2022 pod značkou 27347 – MSS.

Verejný obstarávateľ podáva podľa § 48 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) nasledovné vysvetlenie súťažných podkladov:

**Otázka č.1**

*Dobrý deň,*

*v predchádzajúcom vysvetlení súťažných podkladov ste Nám k otázke č.6 neodpovedali úplne presne. Keď vyplním napr. Návrh na plnenie kritérií pre 2m-6m do 10km ale nad 10km nevyplním, bude mať cenová ponuka uchádzača hodnotu napr. 100 000€. Keď ten istý návrh 2m-6m vyplním aj do 10km aj nad 10km, stále bude cenová ponuka uchádzača vo výške 100 000€. Je to v poriadku, že celková cena zákazky pri 2m-6m je tvorená len cenou do 10km? Nad 10km to výšku neovplyvňuje. Rovnako aj pri 6m-14m. Skúste to vyskúšať.*

**Odpoveď verejného obstarávateľa:**

Tabuľky boli opravené a zverejnené dňa 06.06.2022 po doručení Vašich otázok.

**Otázka č.2**

*Taktiež v predchádzajúcom vysvetlení súťažných podkladov k otázke č.3: Ako posúdim, či ide o subdodávateľa alebo inú osobu? Iná osoba nie je zapísaná ako subdodávateľ? Je to napr. vlastník motorového vozidla, ktoré na základe nájomnej zmluvy prenajme uchádzačovi? Inou osobou je aj externá osoba, ktorú uchádzač využije na preukázanie odbornej spôsobilosti na dopravu?*

**Odpoveď verejného obstarávateľa:**

Ak Vám niekto poskytne technický prostriedok k splneniu podmienok účasti, je to iná osoba. Ak bude aj plniť zákazku, je zároveň subdodávateľ. Prenajímateľ Vám len poskytne prostriedok, za všetko ostatné máte plnú zodpovednosť iba Vy ako uchádzač, teda preukazujete požadované doklady len za Vás. Odbornú spôsobilosť na dopravu vyžadujeme len predložením platného povolenia prevádzkovateľa v cestnej doprave, žiadnu inú spôsobilosť nepožadujeme.

**Otázka č.3**

*Podmienky účasti podľa par. 32, písmeno e): uchádzač predloží doklad o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky. Budete akceptovať aj živnostenské oprávnenie, kde bude uvedené oprávnenie na Poskytovanie služieb v lesníctve a poľovníctve? Samozrejme, že povolenie prevádzkovateľa v cestnej doprave bude platné.*

**Odpoveď verejného obstarávateľa:**

Áno, je to dostatočné.

**Otázka č.4**

*Podmienky účasti podľa par. 34, bod 1.7: JED dokument na preukázanie splnenia podmienok účasti musí predložiť aj odborne spôsobilá osoba (garant dopravy), nakoľko využívame jej odborné kapacity?*

**Odpoveď verejného obstarávateľa:**

Doklad garanta dopravy nepožadujeme, môžete ho informatívne predložiť bez ďalších dokladov. Požadujeme predložiť platné povolenie prevádzkovateľa v cestnej doprave.

**Otázka č.5**

*Vyhlásenie uchádzača o podmienkach súťaže (Príloha č.2 súťažných podkladov): v prehlásení je napísané, že akceptujem a bezvýhradne súhlasím s obsahom zmluvy poskytovaní služieb prevádzky a podpory pre Automatizovaný stacionárny detekčný systém pre včasnú detekciu lesných požiarov, vrátane všetkých jej príloh. Poprosíme o opravu nakoľko uvedené nie je predmetom Vášho vyhláseného verejného obstarávania.*

**Odpoveď verejného obstarávateľa:**

Príloha bola opravená vo zverejnených súťažných podkladov dňa 08.06.2022.

***Verejný obstarávateľ vzhľadom na vysvetľovanie súťažných podkladov posúva termín na predkladanie ponúk zo 16.06.2022 08:30 hod. na 22.6.2022 8:30 hod.***